OzLabs/hebrew-wiki-articles huggingface dataset:
יחסי ברוניי–צרפת

יחסי ברוניי–צרפת הם היחסים הדיפלומטיים הרשמיים שבין סולטנות ברוניי נגרה דארוסלאם לבין הרפובליקה הצרפתית. לברוניי יש שגרירות בפריז ולצרפת יש שגרירות בבנדר סרי בגוואן.

== היסטוריה ==
היחסים בין שתי המדינות כוננו ב-8 במאי 1984. בשנת 1996, חסן אל-בולקיה, סולטאן ברוניי ביקר בצרפת במסגרת ביקור רשמי בו פגש בכירים מההנהגה הצרפתית. הבכירים הגיעו גם לברוניי בביקור גומלין.

== יחסים כלכליים ==
בשנת 2011, היקף הסחר בין שתי המדינות עמד על 10 מיליון אירו. חברות משתי המדינות - ברוניי וצרפת, חוקרות ביחד את תחום הנפט והגז הטבעי ומשתפות פעולה במציאת המשאבים ושאיבתם. בתחום התעופה, רויאל ברוניי חתמה על 12 שנות הסכם שותפות עם אייר פראנס–KLM.

ברוניי וצרפת חתמו גם על מזכר הבנות בתחום הביטחון.

== קישורים חיצוניים ==
* [https://archive.today/20140213150232/http://www.mindef.gov.bn/MOD2/index.php/news-mainmenu2-92/1691-brunei-darussalam-and-republic-of-france-forge-closer-relations-through-jdwc-meeting פגישה של שר ההגנה הברונאי עם בכיר צרפתי]

== הערות שוליים ==
מיכל דורון

מיכל דורון (נולדה ב-1962) היא גרפולוגית, סופרת, משוררת ועיתונאית ישראלית. מכהנת כעת כיו"ר הוועדה לגרפולוגיה משפטית של האגודה לגרפולוגיה מדעית, חברה באגודת הסופרים העברים ומכהנת כיו"ר ועדת האתיקה של האגודה.

==ביוגרפיה==
דורון נולדה בחיפה, לברוך ולפרופ' אביבה דורון, נכדה לצילה ואהרן בקר. אחיה הוא אייל דורון. בגיל שנתיים, חזרה משפחתה לתל אביב, לאחר שאביה סיים את לימודי ההנדסה בטכניון. דורון סיימה את בית הספר היסודי "ניצנים", חטיבת ביניים באליאנס, ואת תיכון עירוני י"א.

לאחר שירותה הצבאי כמאבחנת מחקר לקורס טיס ביחידת הרפואה האווירית, סיימה באוניברסיטת תל אביב תואר ראשון בחוג ללימודים כלליים ופילוסופיה. בהמשך למדה לתואר שני בפסיכולוגיה באוניברסיטת בן-גוריון בנגב ופילוסופיה באוניברסיטת תל אביב. סיימה תואר שני במדעי ההתנהגות, כשעבודת הגמר שלה הייתה בנושא "המתאם בין האבחון הגרפולוגי לבין האינטליגנציה הרגשית".

בעלת תואר גרפולוגית מוסמכת מטעם האגודה לגרפולוגיה מדעית בישראל. סיימה לימודי הכשרה לגרפולוגים ותיקים בתחום אבחון זיופים, והשוואת כתבי יד וחתימות, על ידי גב' פטרישיה סגל, יו"ר הארגון האמריקאי לגרפולוגיה משפטית (2011).

==גרפולוגיה==
בשנים 1988–1991 עבדה במכון הגרפולוגי של חנה קורן כגרפולוגית ראשית.

משנת 1991 עובדת כגרפולוגית עצמאית.

דורון הרצתה בקורסים לגרפולוגיה במכללה האקדמית עמק יזרעאל, מכללת לוינסקי, מכללת השחר וספריית בית אריאלה.

דורון מכהנת כיו"ר בוועדה לגרפולוגיה משפטית של האגודה לגרפולוגיה מדעית.

דורון חברה באגודת הסופרים העברים ומכהנת כיו"ר ועדת האתיקה של אגודת הסופרים.

דורון חוקרת את האדם היוצר ואת כתבי היד של סופרים, משוררים ומחזאים. מאמריה בתחום זה מתפרסמים בכתב העת "מאזנים". דורון התמחתה במחקר אינטליגנציה רגשית בכתב היד וחקרה את הקשר בין אינטליגנציה רגשית לבין כתב היד.

דורון משלבת בין הגרפולוגיה לתחומי הפסיכולוגיה והספרות.

==מספריה==
* "על ספת הגרפולוג" - הוצאת עקד (2004), (תורגם לאנגלית)
* "בקרום הדק" - ספר שירים, הוצאת עקד, 2010
* "מעבר לגבעות החשופות", חדרים בית הוצאה לאור, 2023

===ממאמריה===
* "ברוך שפינוזה - החופש לצד השעבוד", (מאזנים: ירחון לספרות, כרך פ"ד, גיליון 2–3, כסלו תשע"א, נובמבר 2010, עמודים 40–41)
* "ציפור בכלוב: דבורה בארון על ספת הגרפולוג", (מאזנים: ירחון לספרות, כרך פ"ד, גל' 5–6 (שבט תשע"א, ינואר 2011), עמודים 52–53))
* "שמרי נפשך: הקשר בין נתן אלתרמן ובין תרצה אתר - על פי כתבי ידם"
* "שושנה וסכין: על ספת הגרפולוג : פדריקו גארסיה לורקה", (מאזנים: ירחון לספרות, כרך פ"ג, גיליון 5–6, ניסן תש"ע, מרץ 2010. עמודים 20-21))
* "על קצות האותיות: יהודה הלוי על ספת הגרפולוג", (מאזנים: ירחון לספרות, כרך פ"ג, גיליון 1, ניסן-אייר תשס"ט, אפריל 2009)
* "מאחורי סורג ובריח - מיגל דה סרוונטס", (מאזנים: ירחון לספרות, כרך פ"ג, גיליון 2, סיון-תמוז תשס"ט, יוני 2009, עמודים 8–9)
* "אורי צבי גרינברג הקפדן: אורי צבי גרינברג", (מאזנים: ירחון לספרות, כרך פ"ג, גיליון 4, תשרי תש"ע, ספטמבר 2009, עמוד 15)

==קישורים חיצוניים==

* 
* 
* [https://www.facebook.com/firstsocialradio/videos/מיכל-דורון-על-ספת-הגרפולוג/170256034402867/ על ספת הגרפולוג - מיכל דורון]

==הערות שוליים==

קטגוריה:גרפולוגיות ישראליות
קטגוריה:גרפולוגים ישראלים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:בוגרות תיכון עירוני י"א
קטגוריה:בוגרי תיכון עירוני י"א
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1962
קטגוריה:ישראלים שנולדו ב-1962
אודונה הראשון, רוזן סבויה

אודונה הראשון, רוזן סבויה (באיטלקית: Oddone I di Savoia; 1023 – 1057), היה רוזן סבויה בין השנים 1051–1057.

==ביוגרפיה==
אודונה נולד בשנת 1023 לאומברטו הראשון, רוזן סבויה ולאנצ'ילה מלנצבורג.

בשנת 1046 אודונה התחתן עם אדליידה מסוזה, בתם של אולדריקו מנפרדי השני, מרקיז טורינו וברטה ממילאנו, ועל ידי כך שלט עמה במרקיזות סוזה ובמרקיזות טורינו.

בשנת 1048 מת אביו אומברטו הראשון, רוזן סבויה, ואחיו אמדאו הראשון, רוזן סבויה עלה לשלטון במקומו. בשנת 1051 מת אחיו אמדאו הראשון, ואודונה עלה לשלטון במקומו. בשנת 1057 מת אודונה, ובנו פייטרו הראשון, רוזן סבויה ירש את כל נחלותיו.

==משפחתו==
בשנת 1046 התחתן אודונה עם אדליידה מסוזה, בתם של אולדריקו מנפרדי השני, מרקיז טורינו וברטה ממילאנו, ממנה היו לו 5 ילדים:
* פייטרו הראשון, רוזן סבויה (1048–1078)
* אמדאו השני, רוזן סבויה (1050–1080)
* ברטה מסבויה (1051–1087), התחתנה עם היינריך הרביעי, קיסר האימפריה הרומית הקדושה
* אדליידה מסבויה, דוכסית שוואביה (1052–1079), התחתנה עם רודולף מריינפלדן
* אודונה השלישי, בישוף אסטי (לא ידוע–1098)

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אודונה הראשון, רוזן סבויה בית סבויה נולד:1023 מת:1057
|-
| rowspan="1" align="center"| אמדאו הראשון
| rowspan="1" align="center"| רוזנות סבויה 1051–1057
| rowspan="1" align="center"| פייטרו הראשון
|}

קטגוריה:רוזני סבויה
קטגוריה:ילידי 1023

קטגוריה:נפטרים ב-1056
פייטרו הראשון, רוזן סבויה

פייטרו הראשון, רוזן סבויה (באיטלקית: Pietro I di Savoia; 1048 – 9 באוגוסט 1078), היה רוזן סבויה בין השנים 1057–1078.

==ביוגרפיה==
פייטרו נולד בשנת 1048 לאודונה הראשון, רוזן סבויה ולאדליידה מסוזה, בתם של אולדריקו מנפרדי השני, מרקיז טורינו וברטה ממילאנו.

בשנת 1057 מת אביו אודונה הראשון, רוזן סבויה, ופייטרו עלה לשלטון במקומו. אולם בשל היותו קטין שלטה אמו כעוצרת, והכוח ברוזנות למעשה היה בידיה. זמן קצר לפני מותו התאחד פייטרו עם קוניברטו, בישוף טורינו, בניסיון להדיח את בנדיקטו השני, אב המנזר סקרה די סן מיקלה מתפקידו. ב-9 באוגוסט 1078 מת פייטרו, ואחיו אמדאו השני, רוזן סבויה עלה לשלטון במקומו.

==משפחתו==
בשנת 1065 התחתן פייטרו עם אנייה מאקיטן, רוזנת סבויה, בתם של גיום השביעי, דוכס אקיטן וארמנסינדה, ממנה היו לו 3 בנות:
* אגנזה מסבויה (לא ידוע–1078), התחתנה עם פרידריך ממפלגארד, מרקיז טורינו
* אליצ'ה מסבויה, התחתנה עם בוניפאצ'יו דל ואסטו
* ברטה מסבויה (1075–1111), התחתנה עם פרו הראשון, מלך אראגון

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| פייטרו הראשון, רוזן סבויה בית סבויה נולד:1048 מת:9 באוגוסט 1078
|-
| rowspan="1" align="center"| אודונה הראשון
| rowspan="1" align="center"| רוזנות סבויה 1057–1078
| rowspan="1" align="center"| אמדאו השני
|}

קטגוריה:רוזני סבויה
קטגוריה:ילידי 1048

קטגוריה:נפטרים ב-1078
רפאל כץ

רפאל כץ (4 בדצמבר 1944 – 8 ביוני 1967) היה חובש קרבי שנפל ביום הרביעי למלחמת ששת הימים תוך כדי ניסיון לחבוש פצוע אחר, ועל כך קיבל את עיטור העוז.

== קורות חייו ==
רפאל כץ נולד לאברהם וחביבה בי"ח בכסלו תש"ה (4 בדצמבר 1944) בתל אביב. אחיו הצעיר מנחם נולד ב-1951. הוא למד בראשון לציון בבית הספר היסודי "סיני" ואת לימודיו התיכוניים סיים בבית הספר "בילו" שבתל אביב. היה מדריך נוער, נטה לעיתונאות ולמשחק על הבמה. הקים את להקת פיקוד הדרום והשתתף בתיאטרון העירוני בחיפה. גויס לצה"ל בשנת 1963 ושירת בסיירת הנגב ובסוף בלהקת פיקוד דרום. במילואים התנדב ליחידת סיור ושימש בה כחובש קרבי. השתתף במלחמת ששת הימים אשר בה נפל צפונית למשק רוחמה ביום הרביעי לקרבותיה, בכ"ט באייר תשכ"ז (8 ביוני 1967).

חוליה מיחידתו עקבה אחרי יחידת קומנדו מצרית. נפתחה אש על החוליה ואחד החיילים נפצע קשה – ורפאל, בתוקף תפקידו, נחפז אליו להגיש לו עזרה, אך תוך כדי מעשהו זה נפגע בצרור כדורי האויב. כאשר המשיך בחבישת חברו על אף היותו פצוע נפגע שנית וכך מצא את מותו. היה בן 23 בנפלו. הניח אשה, אחרי שישה חודשי נישואים. הובא לקבורה בבית הקברות הצבאי לשעת חירום בבארי ולאחר זמן הועבר למנוחת עולמים בבית הקברות הצבאי קריית שאול.

ב"ספר הגבורה" בהוצאת אגודת העיתונאים בתל אביב וניצולי ברגן-בלזן, הובא סיפור המעשה של קרבו האחרון שעליו ציין אותו הרמטכ"ל לשבח. גם בספר "במעלות גיבורים", בעריכת ישראל ארליך, הוקדשו כמה עמודים עליו ולזכרו. 

== עיטור העוז ==
"הוענק לרב-טוראי כץ רפאל

גילה גבורה

 ביום 8 ביוני 1967 באזור רוחמה, פעל במסגרת חוליה מיחידתו שעקבה אחרי יחידת קומנדו מצרית. אש נפתחה על החוליה ורב"ט יצחק מסטבוים נפצע קשה. רב"ט רפאל כץ רץ אליו להגיש לו עזרה ולחבשו. תוך כדי הטיפול בפצוע נפגע רב"ט רפאל כץ בצרור כדורים. על אף היותו פצוע המשיך בחבישת חברו ותוך כדי כך נפגע בצרור נוסף ונהרג.

רב-אלוף דוד אלעזר – ראש המטה הכללי ניסן תשל"ג, אפריל 1973"

== הנצחתו ==
רפאל כץ הונצח באנדרטאות: גן הבנים שבתל אביב-יפו, אתר הנצחה לחללי הנח"ל וחיל החינוך שבפרדס חנה-כרכור, אנדרטה לזכר הנופלים בני משמר שבעה ושבעה הנוטרים שעל שמם נקרא היישוב במשמר השבעה, בית יד לבנים שבתל אביב-יפו, אנדרטה לחללי בית ספר סיני שבראשון לציון, פארק סיירת שקד שליד אופקים, יד זיכרון וגבורה לבני גוש דן שנפלו במערכות ישראל שבבסיס תל השומר.

== לקריאה נוספת ==
* ישראל ארליך, במעלות גיבורים
* ספר הגבורה, בהוצאת אגודת העיתונאים וניצולי ברגן-בלזן בתל אביב.

== קישורים חיצוניים ==
* מידע עליו באתר .

== הערות שוליים ==

קטגוריה:מעוטרי עיטור העוז במלחמת ששת הימים
קטגוריה:בוגרי בית ספר סיני (ראשון לציון)
קטגוריה:בוגרי בית הספר ביל"ו (תל אביב)
קטגוריה:חברי להקת פיקוד הדרום
קטגוריה:ישראלים שנולדו ב-1944
קטגוריה:ישראלים שנפטרו ב-1967
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי קריית שאול
אמדאו השני, רוזן סבויה

אמדאו השני, רוזן סבויה (באיטלקית: Amedeo II di Savoia; 1050 – 26 בינואר 1080), היה רוזן סבויה בין השנים 1078–1080.

==ביוגרפיה==
אמדאו נולד בשנת 1050 לאודונה הראשון, רוזן סבויה ולאדליידה מסוזה, בתם של אולדריקו מנפרדי השני, מרקיז טורינו וברטה ממילאנו.

בשנת 1057 מת אביו אודונה הראשון, רוזן סבויה, ואחיו פייטרו הראשון, רוזן סבויה עלה לשלטון במקומו. אולם בשל היותו קטין שלטה אמו כעוצרת, והכוח ברוזנות למעשה היה בידיה. בשנת 1073 נשבע אמדאו יחד עם אצילים אחרים מבורגונדיה להגן על קברו של פטרוס הקדוש, ובשנת 1074 נשלחו אמדאו והאצילים הללו בראשות גיום הראשון, רוזן בורגונדי, על ידי האפיפיור גרגוריוס השביעי, להגן על האימפריה הביזנטית מפני הסלג'וקים. בשנת 1077 ליווה אמדאו יחד עם אמו ואחיו פייטרו את אחותו ברטה מסבויה עם בעלה היינריך הרביעי, קיסר האימפריה הרומית הקדושה לקנוסה, שם השפיל היינריך את עצמו בפני האפיפיור וביקש ממנו מחילה. בשנת 1078 מת אחיו פייטרו, ואמדאו עלה לשלטון במקומו, אולם הוא מת כעבור שנתיים ב-26 בינואר 1080, ובנו אומברטו השני, רוזן סבויה עלה לשלטון במקומו.

==משפחתו==
בשנת 1065 התחתן אמדאו עם ז'אן מז'נבה, בתו של ז'רולד השני, רוזן ז'נבה, ממנה היו לו 5 ילדים:
* אומברטו השני, רוזן סבויה (1065–1103)
* קוסטנצה מסבויה (לא ידוע–1084), התחתנה עם אודונה השני, מרקיז מונטפראט
* אדליידה מסבויה (לא ידוע–1090), התחתנה עם מנאסס החמישי, אדון קוליני
* אאוקסיליה מסבויה (לא ידוע–1101), התחתנה עם אומברטו השני דה בוז'ה
* אודונה מסבויה

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אמדאו השני, רוזן סבויה בית סבויה נולד:1050 מת:26 בינואר 1080
|-
| rowspan="1" align="center"| פייטרו הראשון
| rowspan="1" align="center"| רוזנות סבויה 1078–1080
| rowspan="1" align="center"| אומברטו השני
|}

קטגוריה:רוזני סבויה
קטגוריה:ילידי 1046

קטגוריה:נפטרים ב-1080
משה אהרן פולייב

הרב משה אהרן פולייב{{תמונה להחלפה}}
הרב משה אהרן פולייב (בכתיב מיושן: פאלייעוו; באנגלית: Moshe Aaron Poleyeff; ה'תרמ"ח, 1888 - ה'תשכ"ז, 1967) היה ראש ישיבה ליטאי-אמריקאי, כיהן כראש ישיבת רבנו יצחק אלחנן בניו יורק במשך למעלה מארבעים ושש שנה.

==ביוגרפיה==
נולד לרב ישראל פולייב בטימקוביץ הסמוכה לסלוצק בפלך מינסק שבאימפריה הרוסית, כיום בבלארוס. למד בישיבת סלוצק והיה תלמידו המובהק של רבי איסר זלמן מלצר שגם סמך אותו לרבנות בשנת ה'תר"ע, 1910. הוא השתתף גם בעריכת כתב העת התורני "יגדיל תורה" שיזם רבו.

בשנת ה'תר"פ, 1920, היגר לארצות הברית. עם הגיעו לניו יורק מינה אותו הרב דב רבל כראש ישיבה בישיבת רבנו יצחק אלחנן בניו יורק, תפקיד בו נשא עד לפטירתו.

חתנו אהרן דב רוזנבוים (נפטר כ"ג באדר א' ה'תשס"ה) היה איש חינוך והתגורר בניו ג'רזי.

==כתביו==
* 
* 
* 
* 
* 
* 

==קישורים חיצוניים==
* 
* 
* [https://www.yu.edu/riets/about/mission-history/historic-roshei/moshe-aaron-poleyeff/ הרב משה אהרן פולייב], באתר ישיבה יוניברסיטי

קטגוריה:יהודים ליטאים
קטגוריה:ראשי ישיבה בישיבה יוניברסיטי
קטגוריה:מחברי ספרות תורנית
קטגוריה:בוגרי ישיבת סלוצק
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1888
קטגוריה:אמריקאים שנפטרו ב-1967
Faster Than the Speed of Night

Faster Than the Speed of Night (בעברית: מהיר ממהירות הלילה) הוא אלבום האולפן החמישי של הזמרת הולשית בוני טיילר, האלבום יצא בשני תאריכים שונים; ב-8 באפריל 1983 בבריטניה, ובספטמבר 1983, בארצות הברית. תחת חסותה של חברת התקליטים "סוני קולומביה". האלבום זכה להצלחה עולמית והפך לאלבום המצליח ביותר של הזמרת. האלבום מכר כמויות רבות של עותקים, ובארצות הברית מכר למעלה מ-1,000,000 עותקים ובכך הצליח להיכנס לחמישייה הפותחת במצעד הבילבורד 200. האלבום הצליח לקבל דירוג של 4.5 כוכבי זהב מ-Allmusic והוא האלבום שקיבל את הדירוג הגבוהה ביותר בכל הקריירה של הזמרת.

== רקע ==
בשנת 1977, גילתה טיילר גוש קטן במיתרי הקול שחייב ניתוח. לאחר הניתוח היה אסור עליה להוציא הגה במשך מספר שבועות. טיילר הפרה את הוראת הרופאים, דבר שגרם לצרידות הכרונית המלווה אותה עד היום. בהתחלה חשבה טיילר שזהו מן הסתם הסוף לקריירה הקצרה שלה, אך בכל זאת הוציאה לאור סינגל נוסף בשם "זהו כאב לב" (It's a Heartache) שלהפתעתה הזניק אותה למעמד של כוכבת בינלאומית ודורג במקום ה-3 במצעד הבילבורד הוט 100 שבארצות הברית, וכן הגיע למקומות גבוהים במצעדים בצרפת, גרמניה, אנגליה ואוסטרליה. לאחר ההצלחה העולמית שזכתה עם השיר היא הקליטה את האלבום שהצליח להביא עמו את להיטה הגדול ביותר "Total Eclipse of the Heart", אשר מכר למעלה מ-6 מיליון עותקים בעולם והפך לאחד מהשירים הנמכרים ביותר בכל הזמנים.

== רשימת רצועות ==

== מיקומי שיא ==
האלבום זכה להצלחה עולמית במצעדים, ואף הגיע למקום ה-1 במצעד הבריטי ובמצעדים רבים נוספים.

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000
|-
!בריטניה (BPI)
|כסף
|60,000
|-
!קנדה (Music Canada)
|פלטינה 2×
|200,000
|}

== קישורים חיצוניים ==

==הערות שוליים==

קטגוריה:אלבומי 1983
קטגוריה:אלבומי בוני טיילר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
ברקן ירוק

ברקן ירוק הוא חימוש משוטט טקטי מתוצרת התעשייה האווירית לישראל, המיועד לספק עצמאות ליחידות ברמת גדוד עד אוגדה וכן ליחידות מיוחדות, כלי שיט, ספינות קרב, וסירות משמר חופים, עצמאות מלאה באיסוף מודיעין בשדה הקרב באמצעות תמונת מצב עדכנית ויכולת אש לסגירת מעגל בעלות נמוכה באזורים ימיים וחופים. מערכת הנשק מונעת חשמלית, מונחית אלקטרו-אופטיקה, שקטה בפעולתה ומאפשרת זמן משימה של עד 90 דקות בטווח של עד 40 ק"מ. לברקן הירוק יש ראש נפץ בעל יכולות דיוק מקסימליות במשקל של עד 3 ק"ג. הוא ניתן לשיגור על ידי מנוע רקטי קטן המותאם לכלי שיט ימיים. המערכת מופעלת בקלות באמצעות טאבלט ייעודי ומאפשרת הפעלה של 12 יחידות ברקן ירוק מכן שיגור אחד.

כמו ב"הארופ", ניתן בכל שלב להפסיק את התקיפה על־מנת למנוע נזק לא רצוי, ולחזור למסלול האיסוף.

== נתונים טכניים ==
* משקל – 15 ק"ג
* משך משימה – 90 דקות
* טווח אפקטיבי – 40 ק"מ
* משקל ראש קרב – 3 ק"ג

== ראו גם ==
* הארופ
* הארפי

== קישורים חיצוניים ==
* 

== הערות שוליים ==

קטגוריה:חימוש משוטט
קטגוריה:טילים ישראליים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
דוד רקמן

הרב דוד רקמן (באנגלית: David Rackman; ה'תרמ"ד, 1884 - ה'תשל"ד, 1974) היה רב אמריקאי ממוצא ליטאי, שכיהן כראש ישיבה בישיבת רבנו יצחק אלחנן.

==ביוגרפיה==
נולד בהלוסק, למד אצל אביו ואחר כך אצל רבי ברוך בר ליבוביץ בתקופה שבה הייתה ישיבתו בהלוסק. בבחרותו למד בישיבת סלוצק אצל רבי איסר זלמן מלצר, נסמך לרבנות בידי הרב מלצר ובידי רבי יעקב דוד וילובסקי, הרידב"ז.

בשנת ה'תרס"ה, 1905, היגר לארצות הברית. הוא נישא לינה בתו של הגביר ישראל מנישביץ. שנתיים לאחר מכן, ב-1907, התמנה כראש ישיבה בישיבת רבנו יצחק אלחנן בניו יורק.

לאחר שנתיים בתפקידו זה, פרש מן הישיבה כדי שלא להתפרנס מלימוד תורה. הוא עסק במסחר והמשיך לכתוב חידושי תורה שאותם פרסם בכתבי עת תורניים כמו "המאסף", "שערי ציון", "יגדיל תורה" ו"הפרדס".

הרב רקמן נפטר בניו יורק בשנת ה'תשל"ד, 1974. בנו הרב מנחם עמנואל רקמן היה נשיא מועצת הרבנים של ניו יורק ובהמשך גם נשיא מועצת הרבנים (האורתודוקסיים) של ארצות הברית (RCA). נודע כאחד ממייסדי אוניברסיטת בר-אילן ונשיאה הרביעי.

==ספרו==
* יהודה רובינשטיין (עורך), קריית חנה דוד: כתבי הרב דוד רקמן, שו"ת ומכתבים, ניו יורק תשכ"ז.

==קישורים חיצוניים==
* (עם תמונתו)
* 
* [https://www.yu.edu/riets/about/mission-history/historic-roshei/david-rackman/ הרב דוד רקמן], באתר ישיבה יוניברסיטי

קטגוריה:יהודים ליטאים
קטגוריה:יהודים שהיגרו מרוסיה לארצות הברית
קטגוריה:ראשי ישיבה בישיבה יוניברסיטי
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1884
קטגוריה:אמריקאים שנפטרו ב-1974
Diamond Cut

Diamond Cut (בעברית: יהלום חתוך) הוא אלבום האולפן השלישי של הזמרת הולשית בוני טיילר. האלבום יצא לאור בפברואר 1979, וממנו יצאו חמישה סינגלים. שניים מהסינגלים זכו להצלחה נאה בעוד השלושה האחרים לא זכו כמעט להצלחה. האלבום זכה להצלחה נאה ואף הצליח לקבל דירוג של 4 כוכבי זהב מ-Allmusic. בארצות הברית הברית האלבום לא זכה כלל להצלחה ואף הגיע למקום ה-145 במצעד הבילבורד 200 והפך לבין האלבומים הפחות מצליחים ביותר של הזמרת במדינה זו.

== רקע ==
תחילה טיילר הודיעה שאלבומה ה-3 עתיד לצאת ב-1979, וכך היה. לאחר מכן הוציאה טיילר את הסינגל הראשון והפותח מן האלבום הנקרא "My Guns Are Loaded", והוא זכה להצלחה נאה ברחבי העולם כאשר מכר כמויות עותקים נאות והצליח להיכנס למצעדים.

לאחר מכן, יצאו שלושה סינגלים נוספים אשר לא זכו להצלחה רבה, ולאחר מכן יצא הסינגל החמישי והאחרון מן האלבום אשר נקרא "Too Good to Last", וגם הוא הצליח להיכנס למצעדים רבים ולמכור כמויות עותקים נאות.

== רשימת רצועות ==

== מיקומי שיא ==
האלבום זכה להצלחה נאה במצעדים כאשר הצליח להיכנס למצעד השוודי ולמצעד הנורווגי למקום ה-14, ובנוסף נכנס למצעדים אחרים.

== קישורים חיצוניים ==

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת RCA רקורדס
שלושים של עבד

שלושים של עבד הוא קנס שהטילה התורה על אדם, במקרה ששורו המועד נגח עבד כנעני או שפחה כנענית והרגם. תשלום זה משולם לבעל העבד. סכום הקנס הוא קבוע – "שלושים שקלים", בין אם היה העבד שווה יותר משלושים שקלים ובין אם היה שווה פחות.

== המקור ==
מקור הקנס הוא מהכתוב בתורה בפרשת משפטים: 

== טעם שווי הקנס ==
יש מהראשונים שכתבו שהטעם שחייבה התורה 'שלושים שקלים' בהריגת עבד, הוא שכך ערך העבד בדיני ערכין, שהרי ערך של אשה הוא 30 שקלים, וערך העבד הוא כערך אשה. ראשונים אחרים חולקים וסוברים שערך עבד הוא כערך האיש 'חמישים שקלים'.

== ראו גם ==
* קנס (הלכה) 

== הערות שוליים ==

קטגוריה:משפט עברי: דיני קנסות
קטגוריה:משפט עברי: ענישה
זוסמה

זוֹסְמָה או δ באריה, נקרא גם גליזה 419, הוא כוכב בולט של קבוצת הכוכבים אריה עם בהירות נראית מדרגה 2.53. מקור השם זוסמה הוא ביוונית עתיקה ופירושו חגורה או אבנט, שם שתואם את מיקומו של הכוכב בקצה גבו של האריה.

==מאפיינים==
זוסמה הוא תת-ענק לבן עם סיווג ספקטרלי A5 IV (לפעמים מסווג ככוכב הסדרה הראשית מסוג ספקטרלי A4 V) שנמצא במרחק של כ-58 שנות אור ממערכת השמש, ובשל כך נכלל בקטלוג גליזה לכוכבים קרובים. מסתו גדולה בקצת מפעמיים מסת השמש, רדיוסו מעט יותר משני רדיוסי שמש, טמפרטורת פניו היא כ-8,300 קלווין והוא מאיר בעוצמה של פי 26 מעוצמת ההארה של השמש. זוסמה הוא כוכב משתנה ובהירותו משתנה בכ-3 מאיות של דרגת בהירות ומשום כך הוא מסווג כמשתנה קפאידי ננסי מהסוג של δ במגן. מדידות ספקטרוסקופיות מראות שזוסמה מסתובב על צירו במהירות של לפחות 173 קילומטרים בשנייה, אך נראה שציר הסיבוב נטוי בכ-38 מעלות ביחס לקו הראייה אליו כך שמהירות הסיבוב האמיתית היא כ-280 קילומטרים בשנייה והוא משלים סיבוב על צירו בפחות מ-10 שעות.

==קישורים חיצוניים==
* [http://stars.astro.illinois.edu/sow/zosma.html זוסמה] באתר של ג'ים קלר
* 

==הערות שוליים==

קטגוריה:תת-ענקים מסוג A
קטגוריה:קבוצת הכוכבים אריה
קטגוריה:משתנים קפאידיים
קטגוריה:קטלוג גליזה
עץ המוצצים

עֵץ הַמּוֹצְצִים הוא ספר ילדים שיצא לאור בשנת 2011 על ידי הסופרת לי טרכטמן שזהו לה ספר ביכורים, את הספר איירה הדס שדה.

במרכז הספר נועה, ילדה החוגגת יום הולדת שלוש ובעזרת עץ המוצצים בגן שלה היא נפרדת מהמוצץ. הספר מבוסס על חוויה אישית של הסופרת, שהיא גננת במקצועה, עם אחייניתה נועה, בה טיפלה ובגיל שלוש נפרדה מהמוצץ ותלתה אותו על עץ המוצצים בקיבוץ אפק בו התגוררה. הספר משמש כלי עזר עבור הורים, כדי לגמול את ילדיהם ממוצצים, על ידי תהליך של קריאת הסיפור ולאחר מכן הליכה אל העץ ותליית המוצץ עליו. בסוף הסיפור יש טקסט שהילד אמור לחזור אחריו לאחר שהוא נפרד מהמוצץ וכך תהליך הפרידה הופך לחיובי.

==קבלת הספר==

הספר יצא לאור בשנת 2011, בהוצאת דובדבן, והמהדורה נמכרה כולה בזמן קצר בחנויות. עיריות רבות בארץ שמעו והכירו את הסיפור ובחרו ליצור מקום מיועד לעץ מוצצים בעירם.

בישראל ביישובים רבים קיים עץ מוצצים.

==קישורים חיצוניים==
*[http://karmieli.co.il/node/16488 הסופרת הכרמיאלית לי טרכטמן הפכה את עץ המוצצים לספר לילדים]
*
*[https://web.archive.org/web/20190507221202/http://www.a-duvdevan.co.il/catalogue/%D7%A1%D7%A4%D7%A8%D7%99-%D7%99%D7%9C%D7%93%D7%99%D7%9D.html?page=shop.product_details&flypage=flypage.tpl&product_id=41&category_id=13 עץ המוצצים], באתר "הדובדבן"
*[https://www.lod.muni.il/he/articles/item/3973/ גמילה ממוצץ: הכירו את עץ המוצצים הראשון בלוד], באתר עיריית לוד

==הערות שוליים==

קטגוריה:ספרי 2011
קטגוריה:ספרי ילדים ונוער בעברית
אלעזר מאיר פרייל

הרב אלעזר מאיר פרייל{{תמונה להחלפה}}
הרב אלעזר מאיר פרייל (באנגלית: Elazar Meir Preil; ה'תרל"ח, 1878 - י"ד בתשרי ה'תרצ"ד, 4 באוקטובר 1933) היה רב אמריקאי ממוצא ליטאי. כיהן כרבה של מנצ'סטר, כרב בטרנטון וכרבה של אליזבת שבניו ג'רזי. במשך עשר שנים היה ראש ישיבה בישיבת רבנו יצחק אלחנן.

==ביוגרפיה==
נולד בבירז' שבפלך קובנה לרב אלחנן פרייל, בגיל שנתיים מתו הוריו וגדל אצל אנשים זרים. אחיו היה הרב יהושע יוסף פרייל רב העיירה קרוקי, ואחותו גולדה מרים שווארץ. למד בשדובה ובהמשך בישיבת טלז ובישיבת סלובודקה.

בשנת 1907, ה'תרס"ז, נסע עבור ישיבת טלז ללונדון. הוא נשאר באנגליה לאחר שקיבל הצעת רבנות מהקהילה היהודית במנצ'סטר ועבר לגור בעיר למשך כמה שנים. ב-1911, ה'תרע"א, היגר לארצות הברית והתמנה כרב בטרנטון. שנה לאחר מכן התקבל כראש ישיבה בישיבת רבנו יצחק אלחנן והחזיק במשרה זו במשך כעשור עד 1922, ה'תרפ"ב.

במקביל לכהונתו בישיבה, נבחר בשנת ה'תרע"ט, 1919, כרבה של אליזבת, ניו ג'רזי. הוא היה חבר פעיל באגודת הרבנים דארצות הברית וקנדה ושותף לייסוד ארגון עזרת תורה. את חידושיו הדפיס בכתבי עת תורניים בני תקופתו, וחלקם נדפסו בספר השו"ת שלו, "שו"ת המאור".

שנתיים לאחר פטירתו, בינואר 1935, נישאה בתו בתיה (בסי) לרב מרדכי פינחס טייץ שזכה לפי צוואתו בכיסא רבנותו באליזבת.

==ספריו==
* 
* 
* 

==קישורים חיצוניים==
* 
* [https://www.yu.edu/riets/about/mission-history/historic-roshei/elazar-meir-preil הרב אלעזר מאיר פרייל] באתר ישיבה יוניברסיטי
* 

==הערות שוליים==

קטגוריה:יהודים ליטאים
קטגוריה:בוגרי ישיבת טלז
קטגוריה:בוגרי ישיבת כנסת ישראל (סלבודקה)
קטגוריה:מהגרים מבריטניה לארצות הברית
קטגוריה:מנצ'סטר: רבנים
קטגוריה:ניו ג'רזי: רבנים
קטגוריה:מחברי ספרי שו"ת אמריקאים
קטגוריה:ראשי ישיבה בישיבה יוניברסיטי
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1878
קטגוריה:אמריקאים שנפטרו ב-1933
יחסי איסלנד–צרפת

יחסי איסלנד–צרפת הם היחסים הדיפלומטיים שבין הרפובליקה של איסלנד לבין הרפובליקה הצרפתית. היחסים הדיפלומטיים כוננו ב-10 בינואר 1946. שתי המדינות חברות באזור הכלכלי האירופי, נאט"ו, הארגון לשיתוף פעולה ולפיתוח כלכלי והאומות המאוחדות.

== היסטוריה ==
ימאים צרפתים החלו לדוג בקרבת איסלנד במאה ה-18. בשנת 1900 ארגון צדקה צרפתי ממן בנייה של שלושה בתי חולים באיסלנד: אחד ברייקיאוויק, אחד בוסטמאנאאיאר והאחר ב-Fáskrúðsfjörður, מזרח איסלנד. כל שלושת בתי החולים שופצו בשנים 2004–2009 והוסף בית קברות באזור Fáskrúðsfjörður לזכר נפטרי בית החולים ו-47 יורדי ים צרפתים.

== סחר והשקעות ==
ב-2014, איסלנד ייצאה לצרפת סחורה בשווי 12.7 מיליארד קרונה איסלנדית מה שהופך את צרפת ליבואנית השביעית בגודלה מאיסלנד.

== משלחות דיפלומטיות ==
* צרפת מחזיקה שגרירות ברייקיאוויק.
* איסלנד מחזיקה שגרירות בפריז.
<gallery class="center">
קובץ:Embassy of France in Reykjavik.jpg|שגרירות צרפת ברייקיאוויק, איסלנד
קובץ:52 avenue Victor Hugo.JPG|שגרירות איסלנד בפריז, צרפת
</gallery>

== הערות שוליים ==
כריס סנונו

כריסטופר תומאס "כריס" סנונו (באנגלית: Christopher Thomas "Chris" Sununu; נולד ב-5 בנובמבר 1974) הוא פוליטיקאי אמריקאי חבר המפלגה הרפובליקנית, המכהן כמושל ניו המפשייר מינואר 2017.

==ביוגרפיה==
סנונו גדל בסיילם שבניו המפשייר, בנם של ננסי וג'ון סנונו. אביו כיהן כמושל ניו המפשייר בשנים 1983–1989 וכראש סגל הבית הלבן תחת נשיא ארצות הברית ג'ורג' הרברט ווקר בוש בשנים 1989–1991. 

ב-1998 סיים תואר ראשון בהנדסת הסביבה מהמכון הטכנולוגי של מסצ'וסטס, לאחר הלימודים עבר כמהנדס בתחום של ניקוי אתרי פסולת מסוכנת. ב-2010 הוביל קבוצת משקיעים לרכישת אתר הנופש והסקי "Waterville Valley Resort" בניו המפשייר ושימש כמנכ"ל האתר. 

ב-2010 נבחר לנציג המחוז השלישי במועצת המנהלים של מדינת ניו המפשייר, הוא נבחר לתקופות כהונה נוספות ב-2012 וב-2014. ב-2016 התמודד למשרת מושל המדינה, לאחר ניצחון דחוק בבחירות המקדימות של המפלגה הרפובליקנית, גבר בבחירות הכלליות על מועמד המפלגה הדמוקרטית ברוב של 48.84% לעומת -46.57%. ב-5 בינואר 2017 הושבע לתפקיד המושל. 

סנונו נשוי לוואלרי והם הורים לשלושה.

==קישורים חיצוניים==

* 

* [https://web.archive.org/web/20170626054633/http://www.governor.nh.gov/about/index.htm ביוגרפיה] באתר מושל ניו המפשייר

קטגוריה:מושלי ניו המפשייר
קטגוריה:חברי המפלגה הרפובליקנית (ארצות הברית)
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים ממוצא סלוודורי
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1974
יחסי הודו–ניז'ר

יחסי הודו–ניז'ר הם היחסים הבילטרליים בין הרפובליקה של הודו לבין הרפובליקה של ניז'ר. להודו שגרירות בניאמיי, ואילו לניז'ר יש שגרירות בניו דלהי.

== היסטוריה ==
במהלך מלחמת הודו–סין בשנת 1962 תמכה ניז'ר בהודו וגינתה את סין.

הודו פתחה את השגרירות שלה בניאמיי במאי 2009, והשגריר ההודי הראשון בניז'ר נכנס לתפקידו באוגוסט 2010. ניז'ר פתחה את השגרירות שלה בניו דלהי בנובמבר 2011; השגריר הראשון של ניז'ר בהודו בינואר 2012.

=== ביקורים רשמיים ===
נשיא ניז'ר, מוחמד איסופו ומשלחת של 6 שרים, ביקרו בהודו בין התאריכים 27-30 באוקטובר 2015 במהלך ביקורו נפגש איסופו עם ראש ממשלת הודו נרנדרה מודי, ב-28 באוקטובר. במהלך פגישתו הביע נשיא ניז'ר את רצונו להרחיב את היחסים בין שתי המדינות.

ראש ממשלת הודו או נשיא הודו לא ביקרו מעולם בניז'ר, אולם כמה שרים הודים ביקרו במדינה.

== יחסים כלכליים ==
הסחר הבילטרלי בין הודו לניז'ר הסתכם ב-80.48 מיליון דולר בשנים 16–2015. הייצוא ההודי לניז'ר הסתכם ב-80.16 מיליון דולר, ואילו הייצוא הניז'רי להודו הסתכם ב-320 אלף דולר בלבד. הסחורות העיקריות המיוצאות מהודו לניז'ר הן דגנים ופריטי מזון אחרים, כמו גם תרופות, כותנה, מכונות לייצור חשמל ופלסטיק. הייבוא ההודי מניז'ר כולל עורות ועופרת.

נתוני הסחר הדו-צדדיים אינם משקפים את הסחר הכולל בין המדינות, מאחר שכמה אנשי עסקים מניז'ר רכשו מוצרים הודיים בדובאי.

== סיוע חוץ הודי ==
הודו מספקת סיוע כלכלי לניז'ר בתחומי הבריאות והחקלאות, כמו גם סיוע טכני וסיוע במזון. בספטמבר 2005 סיפקה הודו לניז'ר תרופות בחינם. בנוסף היא סיפקה לממשלת ניז'ר 100 מחשבים ו-100 מדפסות בשנת 2012. ממשלת הודו סיפקה גם מצלמות טלוויזיה ומחשבים ניידים לתעשיית המדיה של ניז'ר.

להודו יש גם מעורבות באשראי של ניז'ר. ביולי 2005 סיפקה הודו לניז'ר 17 מיליון דולר לרכישת אוטובוסים, משאיות, טרקטורים, טחנות קמח ומשאבות. ביולי 2008, היא סיפקה עוד 20 מיליון דולר לפיתוח אספקת החשמל של ניז'ר. ביוני 2013 סיפקה הודו עוד 34.50 מיליון דולר עבור חשמל ל-50 כפרים בניז'ר, והקמת תחנת כוח סולארית. בינואר 2014 הודו סיפה עוד 25 מיליון דולר לבניית מתקני אספקת מים לקהילות עירוניות וכפריות. עוד 30 מיליון דולר סיפקה הודו לניז'ר בשנת 2016 עבור פינוי פסולת עירונית בנימאיי.

== הודים בניז'ר ==
נכון לדצמבר 2016, 150 תושבי הודו מתגוררים בניז'ר, ורובם עוסקים במסחר ובתחום האירוח.

==קישורים חיצוניים==

== הערות שוליים ==
אומברטו השני, רוזן סבויה

אומברטו השני, רוזן סבויה (באיטלקית: Umberto II di Savoia; 1065 – 14 באוקטובר 1103), היה רוזן סבויה בין השנים 1080–1103.

==ביוגרפיה==
אומברטו נולד בשנת 1065 בקריניאנו, לאמדאו השני, רוזן סבויה ולז'אן מז'נבה, בתם של ז'רולד השני, רוזן ז'נבה וגיזלה.

בשנת 1080 מת אביו אמדאו השני, רוזן סבויה, ואומברטו עלה לשלטון במקומו. באותה שנה פלשו כוחותיו של היינריך הרביעי, קיסר האימפריה הרומית הקדושה בדרכם לרומא, וכבשו חלק מאדמות הדוכסות. במקביל בוניפאצ'יו דל ואסטו שהיה נשוי לבת דודו - אליצ'ה מסבויה, בתו של פייטרו הראשון, רוזן סבויה, פלש אף הוא לדוכסות, וטען לזכותו על מרקיזות טורינו, אולם אומברטו הצליח להדוף את כוחותיו של בונפאצ'יו, אך הפלישות החלישו מאוד את כוחו של אומברטו. במהלך שלטונו ניסה אומברטו להחזיר את הנחלות שנכבשו ממנו, אולם בעקבות מותו בגיל צעיר לא הצליח בכך.

ב-14 באוקטובר 1103 מת אומברטו במוטייר, ובנו אמדאו השלישי, רוזן סבויה עלה לשלטון במקומו.

==משפחתו==
בשנת 1090 התחתן אומברטו עם גיזלה מבורגונדי, מרקיזת מונטפראט, בתם של גיום הראשון, רוזן בורגונדי וסטפני מויין, ממנה היו לו 7 ילדים:
* אמדאו השלישי, רוזן סבויה (1095–1148)
* גוליילמו, בישוף ליאז'
* רינאלדו מסבויה
* אומברטו מסבויה
* אדליידה מסבויה (1092–1154), התחתנה עם לואי השישי, מלך צרפת
* גידו מסבויה
* אגנזה מסבויה, התחתנה עם ארכימבלד השישי, אדון בורבון

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אומברטו השני, רוזן סבויה בית סבויה נולד:1065 מת:14 באוקטובר 1103
|-
| rowspan="1" align="center"| אמדאו השני
| rowspan="1" align="center"| רוזנות סבויה 1080–1103
| rowspan="1" align="center"| אמדאו השלישי
|}

קטגוריה:רוזני סבויה
קטגוריה:ילידי 1065
קטגוריה:נפטרים ב-1103
לארי הוגאן

לורנס "לארי" ג'וזף הוגאן ג'וניור (באנגלית: .Lawrence "Larry" Joseph Hogan Jr; נולד ב-25 במאי 1956) הוא פוליטיקאי אמריקאי חבר המפלגה הרפובליקנית שכיהן כמושל ה-62 של מדינת מרילנד בין השנים 2015–2023.

==ביוגרפיה==
הוגאן גדל בלנדובר שבמחוז הנסיך ג'ורג' במרילנד. אביו היה סוכן FBI וחבר בית הנבחרים של ארצות הברית והתפרסם כלוחם בשחיתות פוליטית. ב-1978 סיים תואר ראשון במדע המדינה באוניברסיטת המדינה של פלורידה, הוא היה מעורב בקמפיינים הפוליטיים של אביו למועצת המנהלים של מחוז הנסיך ג'ורג' ולבית הנבחרים. לאחר מכן הקים חברה בתחום הנדל"ן.

ב-1981 התמודד בבחירות המקדימות של המפלגה הרפובליקנית למושב המחוז החמישי בבית הנבחרים של ארצות הברית וסיים במקום השני. ב-1992 התמודד שוב וניצח בבחירות המקדימות, אך הפסיד בבחירות הכלליות לחבר הקונגרס המכהן מהמפלגה הדמוקרטית, סטני הוייר. בשנים 2003–2007 כיהן בקבינט של מושל מרילנד בוב ארליך, כאחראי על המינויים.

בנובמבר 2014 נבחר למושל מרילנד לאחר שגבר על סגן המושל המכהן אנתוני בראון ברוב של 51% לעומת 47%. הוא נכנס לתפקידו בינואר 2015. בנובמבר 2018 נבחר לתקופת כהונה נוספת ברוב של 55.3%. בינואר 2023 תמה כהונתו כמושל עם השבעתו של וס מור.

נשוי ליומי ואב לשלוש בנות.

==קישורים חיצוניים==

* 

* [http://governor.maryland.gov/governor-larry-hogan/ לארי הוגאן], באתר מושל מרילנד

קטגוריה:וושינגטון די. סי.: אישים
קטגוריה:מושלי מרילנד
קטגוריה:מושלי מדינות ארצות הברית מהמפלגה הרפובליקנית
קטגוריה:יושבי ראש אגודת המושלים הלאומית
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1956
עונת 1966/1967 בסרייה א'

עונת 1966/1967 בסרייה א הייתה העונה ה-65 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-18 בספטמבר 1966 והסתיימו ב-1 במאי 1967. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ונציה, מנטובה ולקו היו הקבוצות שעלו מהליגה השנייה.

יובנטוס זכתה באליפות בפעם ה-13 בתולדות המועדון. 

בעקבות הכוונה לצמצם מספר הקבוצות בליגה, בסיום העונה לליגת משנה ירדו 4 קבוצות: לאציו, פוג'ה, ונציה ולקו. במקום הקבוצות שירדו לסרייה א' העפילו סמפדוריה ווארזה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 34 || 18 || 13 || 3 || 44||19 || 25 ||49 ||זכייה בליגה העפלה לגביע אירופה לאלופות 
|- 
| 2. || אינטר || 34 || 19 || 10 || 5 || 59||22 || 37 || 48
|- bgcolor=#97DEFF
| 3. || בולוניה || 34 || 18 || 9 || 7 || 48||27 || 21 || 45||העפלה לגביע ערי הירידים
|- bgcolor=#97DEFF
| 4. || נאפולי || 34 || 17 || 10 || 7 || 46||23 || 23 || 44||העפלה לגביע ערי הירידים
|- bgcolor=#97DEFF
| 5. || פיורנטינה || 34 || 15 || 13 || 6 || 53||29 || 24 || 43||העפלה לגביע ערי הירידים
|- 
| 6. || קליארי || 34 || 13 || 14 || 7 || 35||17 || 18 || 40
|- 
| 7. || טורינו || 34 || 10 || 18 || 6 || 33||26 || 7 || 38
|- bgcolor=#99BADD
| 8. || מילאן || 34 || 11 || 15 || 8 || 36||32 || 4 || 37||זכייה בגביע איטליה העפלה לגביע אירופה למחזיקות גביע
|- 
| 9. || מנטובה || 34 || 6 || 22 || 6 || 22||23 ||1-|| 34
|- 
| 10. || רומא || 34 || 11 || 11 || 12 || 35||39 ||4-|| 33
|- 
| 11. || אטאלנטה || 34 || 9 || 13 || 12 || 28||43 ||15-|| 31
|- 
| 12. || ספא"ל || 34 || 8 || 13 || 13 || 28||36 ||8-|| 29
|- 
| 13. || ויצ'נצה || 34 || 7 || 14 || 13 || 26||39 ||13-|| 28
|- 
| 14. || ברשה || 34 || 7 || 14 || 13 || 22||40 || 18-|| 28
|- bgcolor=#F08080
| 15. || לאציו || 34 || 6 || 15 || 13 || 20||35 ||15-|| 27||ירדה ליגה
|- bgcolor=#F08080
| 16. || פוג'ה || 34 || 7 || 10 || 17 || 28||49 ||21-|| 24||ירדה ליגה
|- bgcolor=#F08080
| 17. || ונציה || 34 || 4 || 9 || 21 || 29||57 ||28-|| 17||ירדה ליגה
|- bgcolor=#F08080
| 18. || לקו || 34 || 3 || 11 || 20 || 21||57 ||36-|| 17||ירדה ליגה
|}
==כדורגלנים מצטיינים==
לואיג'י ריבה מקליארי כבש 18 שערים וזכה בתואר מלך השערים. 

==קישורים חיצוניים==

*[http://www.rsssf.com/tablesi/ital67.html נתונים מאתר rsssf]

איטליה
איטליה
קטגוריה:עונות בסרייה א'
אמדאו השלישי, רוזן סבויה

אמדאו השלישי, רוזן סבויה (באיטלקית: Amedeo III di Savoia; 1095 – 30 באוגוסט 1148), היה רוזן סבויה בין השנים 1103–1148.

==ביוגרפיה==
אמדאו נולד בשנת 1095 בקריניאנו, לאומברטו השני, רוזן סבויה ולגיזלה מבורגונדי, מרקיזת מונטפראט, בתם של גיום הראשון, רוזן בורגונדי וסטפני מויין.

בשנת 1103 מת אביו אומברטו השני, רוזן סבויה, ואמדאו עלה לשלטון במקומו. אמדאו הרחיב את תאריו וכלל בהם את התארים דוכס לומברדיה, דוכס בורגונדיה, דוכס שאבלה, וכומר האימפריה הרומית הקדושה. אמדאו שיקם את מנזר סן מוריס באגאנום, ואף שימש כאב המנזר עד לשנת 1147. אמדאו הרחיב את נחלותיו, ועל אף שהתחתן עם מאו מאלבון, נלחם נגד אחיה גיגה הרביעי, רוזן אלבון שנהרג בקרב מונטמליאן. כמו כן נלחם אמדאו נגד גיסו לואי השישי, מלך צרפת, וניצל רק על ידי התערבותו של פטרוס הנזיר והבטחתו לסייע למסע הצלב השני.

בשנת 1147 ליווה אמדאו את אחיינו לואי השביעי, מלך צרפת ואשתו אלינור מאקוויטניה למסע הצלב השני, שאותו אף עזר לממן, ונלוו אליו אצילים רבים מנחלות בית סבויה. במהלך המסע הוחלט לפנות לעבר אנטיוכיה, אולם אמדאו חלה, וב-30 באוגוסט 1148 מת בניקוסיה, ובנו אומברטו השלישי, רוזן סבויה עלה לשלטון במקומו.

==משפחתו==
מאשתו הראשונה אדליידה הייתה לו בת אחת:
* אדליידה מסבויה, התחתנה עם אומברטו השלישי, רוזן בוז'ו

בשנת 1123 התחתן אמדאו עם מאו מאלבון, בתם של גיגה השלישי, רוזן אלבון ומטילדה מאנגליה, ממנה היו לו 10 ילדים:
* מפאלדה מסבויה, מלכת פורטוגל (1125–1158), התחתנה עם אפונסו הראשון, מלך פורטוגל
* אגנזה מסבויה (1125–1172), התחתנה עם גיום הראשון, רוזן ז'נבה
* אומברטו השלישי, רוזן סבויה (1135–1188)
* ג'ובאני מסבויה
* פייטרו מסבויה
* גוליילמו מסבויה
* מרגריטה מסבויה
* איזבלה מסבויה
* ג'וליאנה מסבויה

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אמדאו השלישי, רוזן סבויה בית סבויה נולד:1095 מת:30 באוגוסט 1148
|-
| rowspan="1" align="center"| אומברטו השני
| rowspan="1" align="center"| רוזנות סבויה 1103–1148
| rowspan="1" align="center"| אומברטו השלישי
|}

קטגוריה:רוזני סבויה
קטגוריה:ילידי 1095

קטגוריה:נפטרים ב-1148
סוצ'י (כדורגל, 2013)

מועדון הכדורגל סוצ'י (ברוסית: Футбольный клуб Сочи) היה מועדון כדורגל מקצועני רוסי מהעיר סוצ'י. הקבוצה הוקמה בשנת 2013, במקומה של קבוצת ז'מצ'וז'ינה סוצ'י ופורקה בשנת 2017.

אצטדיון פישט היה אמור לשמש כמגרש הבית של הקבוצה, לאחר שנחנך בשנת 2013, אך הקבוצה פורקה לפני שהספיקה לארח בו משחקים.

==היסטוריה==

קבוצת הכדורגל סוצ'י הוקמה ביוזמת עיריית סוצ'י על מנת להוות לקבוצת הכדורגל העיקרית של העיר, במקומה של קבוצת הכדורגל ז'מצ'וז'ינה סוצ'י שפורקה בשל קשיים כלכליים. הקבוצה התמודדה בליגת הכדורגל החובבנית של רוסיה וכבר בעונת הבכורה העפילה לליגה המקצוענית והתמודדה בליגה הרוסית השנייה, אך גם סוצ'י לא הייתה חפה מבעיות בניהולה הכספי וכבר ביולי 2015 הקבוצה איבדה את מעמדה המקצועני ופורקה.

בעונת 2016/2017 חזרה לליגה המקצוענית ושוב התמודדה בליגה הרוסית השנייה, אך בתום העונה שוב עמדה בסכנת פירוק וביוני 2017 פורקה סופית.

==מאמנים==
* דמיטרי פיאטיבראטוב (2013—2014, ממלא מקום בשנת 2015)
* סרגיי גורלוקוביץ' (2014)
* אולג ואסילנקו (2014—2015)
* אלכסנדר טומסיאן (2015)
* גנאדי בונדארוק (2016)
* חזרט דיוקוב (2017)

==הישגים לפי עונה==
{| class="wikitable"
!עונה
!ליגה
!מיקום
!הערות
|-
|<center>2013</center>||הליגה השלישית. דרום ||<center>2</center>||העפילה לליגה הרוסית השנייה
|-
|<center>2014/15</center>||הליגה השנייה. דרום||<center>18</center>|הקבוצה פורקה בסוף העונה
|-
|<center>2015/16</center>||||לא נטלה חלק באליפות ||
|-
|<center>2016/17</center>||הליגה השנייה. דרום||<center>7</center>|פעילות הקבוצה הושהתה
|-
|<center>2017/18</center>||bgcolor="grey"| ||bgcolor="grey"| ||לא נטלה חלק באליפות
|-
|}

==גלריה==
<center>
<gallery>
תמונה:Футбольный Клуб Сочи.jpg|סמל הקבוצה בשנים 2013 - 2015
</gallery>
</center>

==קישורים חיצוניים==
* 

==הערות שוליים==

קטגוריה:קבוצות כדורגל רוסיות שהתפרקו
קטגוריה:סוצ'י: ספורט
קטגוריה:קבוצות כדורגל שהוקמו ב-2013
יחסי אורוגוואי–צרפת

יחסי אורוגוואי–צרפת הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הצרפתית. לאורוגוואי ישנה שגרירות בפריז ולצרפת קיימת שגרירות במונטווידאו.

== היסטוריה ==
אורוגוואי הפכה למדינה עצמאית במהלך מלחמת חצי האי, סכסוך בין צרפת לספרד. אורוגוואי הייתה שטח ספרדי תחת מלכות המשנה של ריו דה לה פלטה, וכך במלחמה עם צרפת. המלחמה לא עזבה את אירופה ומלכות המשנה לא הותקפה ישירות על ידי הכוחות הצרפתיים. ההתקפה הצרפתית בספרד הייתה בעקיפין סימן לאורוגוואים להתחיל להילחם בעצמאותם. צרפת הכירה באורוגוואי כמדינה ב-1830.

נוכחות הצרפתים באורוגוואי הייתה תמיד דומיננטית ומשפיעה. במהלך המחצית הראשונה של המאה ה-19, אורוגוואי קיבלה את רוב הצרפתים שהיגרו מדרום אמריקה. קהילת הצרפתים באורוגוואי היוותה אז השנייה בגודלה בעולם החדש לאחר הקהילה בארצות הברית והקהילה הגדולה ביותר באמריקה הדרומית. בעוד ארצות הברית קלטה 195,971 מהגרים צרפתים בין 1820 ל-1855, אורוגוואי קלטה 13,922 מהגרים בין 1833 ל-1842.

בתרבות האורוגוואית ישנה השפעה צרפתית חזקה. רוב שיטות החינוך של אורוגוואי מגן ועד אקדמיה מבוססות על החינוך הצרפתי.

השגריר הצרפתי במונטווידאו הוא ז'אן לה אל פה פוטון.

לצרפת לשכת מסחר במונטווידאו

==קישורים חיצוניים==

== הערות שוליים ==
יחסי המלדיביים–קוסובו

יחסי המלדיביים–קוסובו הם היחסים בין רפובליקת המלדיביים לבין הרפובליקה של קוסובו קוסובו הכריזה על עצמאותה מסרביה ב-17 בפברואר 2008, והמלדיביים הכירו בה ב-19 בפברואר 2009. ב-16 באפריל 2009 שתי המדינות ייסדו יחסים דיפלומטיים.

== האשמות בדבר שוחד ==
ב-7 במרץ 2009, נשיא האיים המלדיביים, מוחמד נשיד ביקש מהמשטרה לחקור את הטענות בדבר שוחד בהיקף של 2 מיליון דולר שניתנו לפקידים בממשלת המלדיביים כדי שהמדינה תכיר בקוסובו. ב-17 במרץ, ועדה של הפרלמנט המלדיבי פתחה בחקירה בדבר הטענות של המפלגה הדמוקרטית האסלאמית בנוגע לשוחד. ה"בלקן אינסייט" דיווח כי איש עסקים מקוסובו, בהג'ט פאקולי, שהנהיג את מפלגת הברית החדשה של קוסובו, הכחיש כל מעורבות בפרשת השוחד וציין כי רק דיבר על הכרה בקוסובו. שר החוץ, אחמד שהיד, נחקר על ידי הוועדה הפרלמנטרית ב-28 במרץ.

החקירה המשטרתית נסגרה ב-6 במאי 2009 וסיכמה כי לא היו עדויות לשחיתות והתהליך המדיני נעשה בנורמות המקובלות.

== תמיכה מלדיבית בבית הדין הבינלאומי ==
נציג המלדיביים נעדר בהצבעה של העצרת הכללית של האו"ם ב-8 באוקטובר 2008 בנוגע לשימוע של בית הדין הבינלאומי בעניין חוקיות עצמאות קוסובו. ב-21 באפריל 2009 הוכרז על ידי בית הדין הבינלאומי לצדק, כי המלדיביים היא אחת מ-36 המדינות החברות באו"ם שהעבירה הצהרה בכתב לבית הדין הבינלאומי בדבר חוקיות עצמאותה של קוסובו באופן חד צדדי. ההצהרה הכתובה של המלדיביים תומכת בחוקיותה של עצמאות קוסובו מסרביה.

בית-הדין קבע כי הכרזת העצמאות של קוסובו היא חוקית.

== הערות שוליים ==
סרוופלי רדהקרישנן

סַרְוֶפַּלִי רַדְהַקְרִישְנַן (בטלוגו: సర్వేపల్లి రాధాకృష్ణన్; 5 בספטמבר 1888 – 17 באפריל 1975) היה פילוסוף ופוליטיקאי הודי. שימש כסגן נשיא הודו הראשון בשנים 1952–1962, וכנשיא הודו השני בשנים 1962–1967. נחשב לאחד מגדולי הפילוסופים של הדת בהודו במאה ה-20. עבד באוניברסיטת קולקטה ובאוניברסיטת אוקספורד. נחשב לחוקר פורץ דרך בתחום חקר ההינדואיזם, הן בהודו והן במערב.

== ביוגרפיה ==
רדהקרישנן נולד ב-5 בספטמר 1888 בנשיאות מדראס בהודו הבריטית, (היום בטאמיל נאדו), למשפחה דוברת טלוגו. התחתן בגיל 16 ובהמשך נולדו לו חמש בנות ובן. בשנת 1906 סיים תואר שני בפילוסופיה. בשנת 1918 מונה לפרופסור וכתב מאמרים רבים ובשנת 1920 פרסם את ספרו הראשון. בשנת 1938 נבחר להיות חבר באקדמיה הבריטית.

אחד מתפקידיו הפוליטיים הראשונים היה ייצוג הודו באונסק"ו (1952–1947), ובשנים 1949–1952 היה גם שגריר הודו לברית המועצות. בשנת 1949 נבחר לאספה המכוננת של הודו.

בשנת 1952 נבחר לסגן נשיא הודו, ושימש בתפקיד זה במשך עשר שנים. לאחר מכן נבחר לנשיא הודו בשנת 1962. וכיהן בתפקיד עד 1967. לרדהקרישנן לא היה רקע פוליטי במפלגת הקונגרס הלאומי ההודי, והוא לא לקח חלק מרכזי במאבק נגד השלטון הבריטי.

==קישורים חיצוניים==

* 
* 

קטגוריה:פילוסופים הודים
קטגוריה:פילוסופים של המאה ה-20
קטגוריה:שגרירים בברית המועצות
קטגוריה:שגרירים באונסק"ו
קטגוריה:חברים במסדר ההצטיינות
קטגוריה:אבירים בריטים
קטגוריה:נשיאי הודו
קטגוריה:הינדואים
קטגוריה:סופרים הודים
קטגוריה:סגני נשיאי הודו
קטגוריה:סגל אוניברסיטת אוקספורד
קטגוריה:מקבלי עיטור בהרט רטנה
קטגוריה:הודים שנולדו ב-1888
קטגוריה:נפטרים ב-1975
קטגוריה:שגרירי הודו
קטגוריה:חברי האספה החוקתית של הודו
עקמומיות גאודזית

עקמומיות גאודזית (<math>k_g</math>; באנגלית: Geodesic curvature) של עקום נתון <math>\gamma</math>, בגאומטריה דיפרנציאלית, היא גודל המודד כמה רחוק העקום מלהיות מסילה גאודזית. בתוך יריעה נתונה <math>\bar{M}</math>, העקמומיות הגאודזית היא פשוט העקמומיות הרגילה של העקום הנח בה. לעומת זאת, כאשר העקום חייב להימצא בתוך תת-יריעה <math>M</math> של <math>\bar{M}</math> (למשל, במקרה של עקומים על גבי משטח נתון), העקמומיות הגאודזית מתייחסת לעקמומיות של <math>\gamma</math> "הנצפית" מתוך תת-היריעה <math>M</math> והיא שונה באופן כללי מהעקמומיות הנצפית של <math>\gamma</math> ביריעה בה היא משוכנת (כלומר ב- <math>\bar{M}</math>). העקמומיות <math>k</math> של <math>\gamma</math> כפי שנצפית ביריעה הגדולה יותר תלויה בשני גורמים: העקמומיות של תת-היריעה <math>M</math> בכיוון של <math>\gamma</math> (העקמומיות הנורמלית <math>k_n</math>), שתלויה רק בכיוון של העקום, והעקמומיות של <math>\gamma</math> הנראית מתת היריעה <math>M</math> (העקמומיות הגאודזית <math>k_g</math>). הקשר המתמטי בין אלו הוא <math>k = \sqrt{k_g^2+k_n^2}</math>. בפרט, לעקומים גאודזיים על <math>M</math> יש עקמומיות גאודזית אפס (הם "ישרים"), כך ש-<math>k=k_n</math>, מה שמסביר מדוע הם נראים עקומים במרחב המקיף בו משוכנת היריעה.

מבחינה היסטורית, מושג העקמומיות הגאודזית קדם למושג היריעה, כך שקודם הוכח שהעקמומיות הגאודזית המוגדרת כ-<math>k_g = \sqrt{k^2 - k_n^2}</math> היא אכן גודל פנימי "שמור" של המשטח.

== הגדרה מתמטית ==
כדי לכמת את העקמומיות הגאודזית יש להתאים לכל נקודה על המשטח בנייה של בסיס אורתונורמלי כך ששני וקטורים שלו יפרשו את המישור המשיק למשטח בנקודה הספציפית, והווקטור השלישי יהיה הנורמל למשטח באותה נקודה. לאור ההתאמה הזאת, העקמומיות הגאודזית של עקום <math>\gamma</math> בנקודה <math>X</math> מוגדרת כקצב הסיבוב של הווקטור המשיק לעקום מסביב לוקטור הנורמל למשטח <math>\vec {n}</math>, כאשר מתקדמים במהירות קבועה לאורך העקומה. הגדרה זאת כללית יותר מזו של עקמומיות של עקומה במישור ומכילה אותה; ההבדל החישובי נעוץ בכך שבעוד שבמישור וקטור הנורמל לא משנה את כיוונו, על גבי משטח כללי גם המשיק לעקומה וגם וקטור הנורמל משנים את כיוון ההצבעה שלהם במרחב.

== דוגמה ==

נניח ש-<math>M</math> היא ספירת היחידה <math>S^2</math> במרחב אוקלידי תלת-ממדי. העקמומיות הנורמלית של <math>S^2</math> היא זהותית אחת, ללא קשר לכיוון החתך. למעגלים גדולים יש עקמומיות <math>k=1</math>, כך שיש להם עקמומיות גאודזית אפס, ולכן הם עקומים גאודזיים. ל-"מעגלים קטנים" בעלי רדיוס <math>r</math> יש עקמומיות <math>1/r</math> ועקמומיות גאודזית <math>k_g = \frac{\sqrt{1-r^2}}{r}</math>. באופן כללי, בגאומטריה הלא אוקלידית שמתקיימת על פני משטחים עקומים, עקומים בעלי עקמומיות גאודזית קבועה שונה מאפס ניתנים למידול כמעגלים.

== ראו גם ==

* משפט גאוס-בונה

==קישורים חיצוניים==
* 

קטגוריה:גאומטריה דיפרנציאלית
יחסי ירדן–קניה

יחסי ירדן–קניה הם היחסים בין ממלכת ירדן לבין קניה. לירדן שגרירות וקונסוליה בניירובי, ואילו לקניה שגרירות בקהיר המייצגת אותה גם בירדן, נוסף על קונסוליה בעמאן.

== היסטוריה ==
בנובמבר 2014, במהלך ביקורו באיחוד האמירויות הערביות, שוחח נשיא קניה, אוהורו קניאטה עם המלך עבדאללה השני, מלך ירדן כדי להילחם בקיצוניות, ובמהלך השיחה ביקש נשיא קניה את סיועה של ירדן. מוחמד בן ראשד אאל מכתום, סגן נשיא איחוד האמירויות הערביות, היה מעורב אף הוא בשיחה. קניאטה ביקר גם בעקבה שבירדן שם הוא השתתף בפסגה בהשתתפות מנהיגים נוספים.

בספטמבר 2016 ביקר בקניה המלך עבדאללה השני. במהלך הביקור שארך יום אחד השתתף המלך בתרגיל צבאי משותף וכן נפגש עם נשיא קניה, אוהורו קניאטה.

בתחילת 2017 נחנכה בניירובי שגרירות ירדן במדינה.

== סחר ==
ירדן ביטאה בעבר רצונה בפתיחתה לסחר עם מדינות אפריקה השונות, לרבות קניה.

קניה נחשבת לשלישית בגודלה בשוק האפריקאי הלא ערבי ביבשת ולשער עסקים חשוב באזור האגמים הגדולים של אפריקה.

קניה מייבאת מירדן סחורות ובעיקר כימיקלים, דשנים, תרופות, מוצרי פלסטיק, רהיטים ומכונות למיזוג אוויר. מצידה, ירדן מייבאת מקניה סחורות שונות ובעיקר קפה, טקסטיל וממתקים.

== משלחות דיפלומטיות ==
שגרירות קניה בקהיר היא האחראית גם על היחסים עם ירדן.

== קישורים חיצוניים ==
* 
* [https://web.archive.org/web/20170629131119/http://www.kenemb-cairo.com/ שגרירות הרפובליקה של קניה | קהיר]

== הערות שוליים ==
כנסיית לורנץ הקדוש

כנסיית לורנץ הקדוש (גרמנית: St. Lorenz) היא כנסייה רבת חשיבות הממוקמת בליבה ההיסטורי של העיר נירנברג, גרמניה הקרויה על שם לאורנטיוס מרומא.

==היסטוריה==
הכנסייה נבנתה בין שנת 1243 ל-1315 לספירה בסגנון האדריכלות הגותית. היא נבנתה בליווים של שני מגדלים עצומים המתנשאים לגובה של כ-80 מטרים. חלון הרוזטה הגדול של הכנסייה הותקן במקום בשנות שלטונו של הקיסר קרל הרביעי בעוד שבניית בית המקהלה החל להיבנות בשנת 1445 על ידי קונראד רוריקזר (Konrad Roriczer).

==יצירות אמנות==
מבין יצירות האמנות החשובות שמכילה הכנסייה נמנה ה שיצר אדם קראפט בשנים 1493–1496, כך גם הנברשת המרהיבה שנוצרה על ידי וייט סטוס (בין 1517-1518, גרמנית: Veit Stoß). וייט הכין גם את יצירת האמנות "הבשורה" השוכנת גם היא בכנסייה (נוצרה בשנת 1518), את מזבח דוקארוס (Deocarus) ומזבח קרל (Krell). נוסף על כך וייט יצר את הפסל המתאר את צליבת ישוע המתנוסס במזבח של המקהלה וגם פסל גדול ממדים של המלאך מיכאל. אדם קראפט לעומת זאת יצר מזבח משלו המלווה בחלונות ויטראז גדולים ברקע שחלקם נוצרו על ידיו.

==קישורים חיצוניים==

* 

==ביאורים==

==הערות שוליים==

קטגוריה:גרמניה: כנסיות
קטגוריה:נירנברג
ורהגירי ונקטה גירי

ורהגירי ונקטה גירי (בטלוגו: వరాహగిరి వేంకటగిరి , 10 באוגוסט 1894 – 24 ביוני 1980) בקיצור ו. ו. גירי היה הנשיא הרביעי של הודו בשנים 1969–1974. כנשיא, גירי היה נשיא הודו היחיד להיבחר כפוליטיקאי עצמאי.

==ביוגרפיה==
גירי נולד בשנת 1894 באודישה שבמזרח הודו. אביו היה עורך דין מצליח ופעיל בקונגרס הלאומי ההודי. גם אמו הייתה פעילה בתנועה הלאומית. היה נשוי ואב ל-14 ילדים. בשנת 1913 נסע לדבלין שבאירלנד על מנת ללמוד משפטים. בזמן מלחמת העולם הראשונה נסע גירי ללונדון, שם נפגש עם מוהנדס קרמצ'נד גנדי. גנדי רצה שגירי יצטרף למאמץ המלחמתי של בריטניה כמתנדב של הצלב האדום. גירי נענה תחילה לבקשתו של גנדי, אך מאוחר יותר הצטער על החלטתו. בתקופה זו החל להיות פעיל פוליטית. כתוצאה מפעילות זו, הסתכסך עם המשטרה ואולץ לעזוב את אירלנד ב-1 ביוני 1916, מבלי שסיים את לימודיו.

עם שובו להודו, החל לעבוד בבית המשפט בצ'נאי והצטרף למפלגת הקונגרס הלאומי. בשל פעילותו הפוליטית זנח את לימודי המשפטים שלו. בשנים שלאחר מכן החל לעסוק רבות בתנועת העבודה ההודית ונאבק למען זכויות עובדים. בשנת 1923 הקים את איגוד עובדי הרכבות ושימש כמזכיר הכללי שלו במשך למעלה מעשור.

בשנים 1934–1937 היה חבר באספה המחוקקת הקיסרית. בשנת 1942 נאסר על ידי השלטון הבריטי, עקב מעורבותו בתנועת צאו מהודו. הוא השתחרר מהכלא לאחר שלוש שנים, בשנת 1945. בשנים 1947–1951 היה הנציב העליון של הודו בסרי לנקה. בשנים 1953–1954 כיהן כשר העבודה של הודו. הוא התפטר מהממשלה לאחר שזו צמצמה את שכר עובדי הבנקים.

בשנים 1956–1960 שימש כמושל אוטר פרדש. לאחר מכן שימש כמושל קרלה (1960-1965) וקרנאטקה (1965-1967). בשנת 1967 נבחר לסגן הנשיא של הודו. היה סגן הנשיא הראשון שלא השלים כהונה מלאה בשל מינויו לנשיא והסגן השלישי שהפך בסופו של דבר לנשיא. לאחר מותו של הנשיא זקיר חוסיין ב-3 במאי 1969, נשבע גירי כנשיא בפועל באותו יום. בזמן נשיאותו הספיק לאשר את הלאמתם של כ-14 בנקים. ב-20 ביולי התפטר מהנשיאות על מנת להתמודד בבחירות כמועמד עצמאי. החליף אותו מוחמד הידאיטוללה, נשיא בית המשפט העליון של הודו. בזמן הבחירות זכה לתמיכת ראש הממשלה אינדירה גנדי. לבסוף גירי זכה בבחירות, למרות עתירה שהוגשה לבית המשפט העליון בחשד לזיופים. הוא הושבע לנשיאות ב-24 באוגוסט, והיה האדם היחיד בהיסטוריה של הודו שהיה גם נשיא נבחר וגם נשיא בפועל.

גירי נחשב לנשיא נאמן ביותר לגנדי, ואף כונה "הנשיא של ראש הממשלה". בשנת 1974 בחרה גנדי שלא להריץ אותו לנשיאות. במקומו הורץ פקרודין עלי אחמד שלבסוף גם זכה בבחירות.

נפטר ב-24 ביוני 1980. למחרת נקבר בהלוויה ממלכתית והממשל הכריז על שבוע אבל לאומי.

==קישורים חיצוניים==

* 

קטגוריה:בוגרי אוניברסיטאות באירלנד
קטגוריה:נשיאי הודו
קטגוריה:הינדואים
קטגוריה:סגני נשיאי הודו
קטגוריה:ילידי 1894
קטגוריה:נפטרים ב-1980
קטגוריה:מושלי המדינות והטריטוריות של הודו
קטגוריה:שגרירי הודו
קטגוריה:שגרירים בסרי לנקה
קטגוריה:חברי הקונגרס הלאומי ההודי
יחסי ברזיל–יפן

פסל הידידות ברזיל-יפן
מחוז לידרדייד בסאו פאולו הוא הג'פנטאון הגדול בעולם
יחסי ברזיל–יפן הם היחסים הדיפלומטיים הרשמיים בין הרפובליקה הפדרלית של ברזיל לבין יפן.

יפן כוננה לראשונה יחסים דיפלומטיים עם ברזיל בשנת 1895. יפן השתמשה בסיוע זר כדי לסחור עם ברזיל לאחר מלחמת העולם השנייה וחיזרה אחריה. ההשקעות הישירות היו בשימוש כדי לפתח עסקים בברזיל. הקהילה היפנית בברזיל היא קהילת המהגרים הגדולה ביותר בברזיל והיא משפיעה מאוד במדינה.

על פי סקר שנערך ב-2013 71% מהברזילאים מציגים את יפן כמדינה שמשפיעה על העולם באופן חיובי, עם רק 10% הבעת דעה שלילית, לפי הסקר, ברזיל היא המדינה הפרו-יפנית ביותר בעולם. באותו הסקר, 40% של העם היפני הביעו דעה חיובית על ברזיל, ורק 3% החזיקו בהשקפה שלילית עליה.

== ראו גם ==
* ברזילאים יפנים

==קישורים חיצוניים==

== הערות שוליים ==